User talk:Sreedherpanuganti

telangana Swarnakarula bathukulu
మను,మయ, త్వష్ఠ, శిల్పి, విశ్వజ్ఞ సమాహారమైన విశ్వబ్రాహ్మణ. కమ్మరం, వడ్రంగం, కంచరం. శిల్పం,స్వర్ణకార అయిదు వృత్తులవారు కాగా స్వర్ణకార వృత్తిని ఎంచుకున్న వీరు(విశ్వజ్ఞ) కంసాలి, అవుసలిగా గుర్తింపుపొందారు.మిగతా విశ్వబ్రాహ్మణ వ్రృత్తుల వారు కూడా తమ తమ వ్రృత్తి పనులను కోల్పోయి వారు కూడా స్వర్ణకార వ్రృత్తిపై మొగ్గు చూపాల్సి వచ్చింది.దీని వల్ల స్వర్ణకార వ్రృత్తిని చెస్తున్నవారే ఎక్కురగా ఉన్నారు.కాగా ఆధునిక యుగంలో వివిధ ఇతర సామాజికవర్గాలకు,ఇతర రాష్ట్రాలకు చెందినవారు,బెంగాలిలు,మార్వాడిలు, ఈ వృత్తిలోకి చొచ్చురావడం వల్ల విశ్వబ్రాహ్మణులు జీవనాధారాన్ని కోల్పోయారు. ★అప్పటి ప్రభుత్వం గోల్డ్‌ కంట్రోల్‌ ఎత్తివేయడంతో కార్పొరేట్‌ సంస్థలు ఇబ్బడిముబ్బడిగా ప్రవేశించి స్వర్ణకారులను ఇటు ఇతర విశ్వబ్రాహ్మణ వ్రృత్తుల వారికి ఉపాది కరవైంది. ఫలితంగా ఇప్పటి తరం ఈ వృత్తిలో కొనసాగుతున్నా,విశ్వబ్రాహ్మణుల తర్వాతి తరం ఈ వృత్తిలోకి రాకపోవడం గమనార్హం. ★పూర్వం కంసాలిలకి,వడ్రంగి,కంచరి,కమ్మరి,శిల్పులకు ప్రత్యేకగుర్తింపుఉండేది.స్వర్ణాభరణాలు,కర్రపై చక్కణాలు,వంటపాత్రలు,శిల్పాలు,ఇతర చిన్న చిన్న వాటిపై కూడా తమ సృజనాత్మక శక్తిని కనబరిచేవారు. ఆకట్టుకునే విధంగా తయారుచేసే వారు. కనుకనే సమాజంలో వీరికి ప్రత్యేక గౌరవము లభించేది. ఈ నేపథ్యంలో గ్రామీణ ప్రాంతాలలో కంసాలి తయారు చేసిన మంగళసూత్రాలను తీసుకువెళ్లే విధానం గురించి ప్రత్యేకంగా చెప్పుకోవాలి. మంగళసూత్రాల కోసం ఆర్డర్‌ ఇచ్చినవారు వాటిని తీసుకోవడానికి సాంప్రదాయంగా మేళతాళాలలో స్వర్ణకారుని దగ్గరకు వెళ్లేవారు. దీంతో కంసాలి ముందుగా గాయిత్రి మంత్రం చదివి ఘడియలు, విఘడియలు చూసిమరీ మంగళ సూత్రాలు అందించేవారు. ఈ సందర్భంగా కంసాలికి(విశ్వబ్రాహ్మణునికి) మజూరి తోపాటు బట్టలు, పూలు కూడా సమర్పించుకునేవారు.ఇది మొన్నటి మాట! ★రోల్డ్‌గోల్డ్‌ ఆభరణాలు స్వర్ణకార వృత్తికి కొత్త సవాలు విసిరాయి. అప్పట్లో సామాన్యులు కూడా ఎంతోకొంత వెనకేసుకుని ముక్కుపుడక, చెవి కమ్మలు, వంటివి స్వర్ణకారుల దగ్గర తయారు చేయించుకునేవారు. రోల్డ్‌గోల్డ్‌ నగలు,బెంగాలిలు,ఇతర రాష్ట్రాల పెట్టుబడిదారుల వల్ల స్వర్ణకారుల చెతిలో పనిలేక ఆదాయానికి గండిపడింది. ప్రభుత్వం గోల్డ్‌ కంట్రోల్‌ ఎత్తివేయడంతో పెద్ద పెద్ద కార్పొరేట్‌ సంస్థలు ఇబ్బడిముబ్బడిగా ఈ రంగంలో ప్రవేశించడం స్వర్ణకారుల తలరాతలు మారిపోయాయి. ★బడా వ్యాపారులు(నల్లధనస్తులు)ఈ వృత్తిలోకి రావడంతో తరతరాలుగా ఆభరణాలు తయారుచేసి జీవనం సాగిస్తున్న స్వర్ణకారుల మనుగడ ప్రశ్నార్థకంగా మారింది. దీనికితోడు యాంత్రీకరణ మరో దెబ్బతీసింది. బంగారు ఆభరణాల తయారీకి ఇతర ధనికవర్గాల వారు విధేశీ యంత్రాలు,బెంగాలి పనివారలను రంగప్రవేశం చేయడంతోతెలంగాణాలోని స్వర్ణకారుల ఆదాయానికి పూర్తిగా గండిపడింది. ఇతర రాష్ట్రాలలో తయారైన బంగారు ఆభరణాలకు మన రాష్టలలొ మార్కెట్‌ కావడంతో ఇక్కడి కంసాలి సామాజికవర్గం ఆర్థికంగా కోలుకోలేని దెబ్బతింది. గతంలో గుజరాత్‌ నుండి వచ్చిన మార్వాడీలు ఈ వృత్తిపైనే దృష్టిపెట్టారు. అయితే పెట్టుబడి వారిదీ... శ్రమ వీరిదీ కావడంతో కనీసం ఉపాదైనా దొరికేది. ఈ నూతన మార్కెట్‌ విధానంతో రోజు మొత్తం శ్రమించినా 100 నుంచి 200 రూపాయల మజూరీ కూడా అందని దుర్భర స్థితికి తెలంగాణాలోని స్వర్ణకారులు చేరుకున్నారు. గీకుతె బాగ పైసలు వస్తయి అనేది తాతల తరాల మాట కాని ఇప్పుడు పనిలేక పూట గడవక జేబులు దులుపుకునే పరిస్థితి.ఇల్లు కట్టిన వాడికి కూలీ ఇస్తారు గాని ఇల్లు ఇవ్వరు గదా గట్లనె బంగారమైతెనెమి,వెండైనా కూలితోనే బతకాలి,కాని అదిగూడా లేని దుస్తితి నేడు. *కంసాలి దగ్గరకు వెళ్లి బంగారు వస్తువులు చేయించుకు నేవారు బాగా తగ్గిపోయారు ఎందుకంటె ఎవరి కులపోల్ల దుకాణం వారికున్నంక స్వర్ణకారునితోని ఏంపని వాల్ల దగ్గర కూలికి పనిచెసుడుతప్ప. 90శాతంవరకు రెడీమేడ్‌ షాపులవైపే మొగ్గు చూపడం రెడీమేడ్‌ షాపులలో డిజైన్లు బాగా లైట్ల వెలుగులతో ఉండడం, వాటిని ధరించి చూసుకుని..కార్పోరేట్ రెడీమేడ్‌ ఆభరణాల షాపులు,ఎవరి వర్గానికి చెందిన వారి బంగారం షాపులు రావడంతో స్వర్ణకారులకు అందుతోన్న పని కేవలం పది శాతానికి పడిపోయి చివరికి కన్నతల్లి లాంటి వ్రృత్తిని వదుకోవాల్సి వచ్చింది.

★రెడీమేడ్‌ ఆభరణాల షాపులు అనూహ్యంగా అభివృద్ధి చెందడాన్ని ఆదిలో ఏ ప్రభుత్వం గ్రహించలేకపొయింది కాలానుగుణంగా ప్రజలు రెడీమేడ్‌ ఆభరణాల కొనుగోలుపై మక్కువ చూపటం,ఇతర రాష్ట్రాల వ్యాపారులు కిలోల కొద్ధి భారీగా బంగారు ఆభరణాలు మన రాష్ట్రంలొ బంగారుదుకాణాలకు సప్లై చెయడం వల్ల,కాలక్రామేణా వృత్తి దెబ్బతినటం జరిగింది. *మిషన్‌మీద తయారుచేసిన రెడీమేడ్‌ ఆభరణాలన్నీ తక్కువ తూకం,తక్కవ మన్నిక ఉన్నాకూడా హంగూ ఆర్భాటాలతో నిండి ఆకర్షణీయంగా ఉండడంతో కొనుగోలుదారుల సంఖ్య గణనీయంగా పెరిగింది.కాని స్వర్ణకారులు తయారు చెసిన ఆభరణాలకు మన్నిక ఎక్కువ. ఈ విధంగా క్రమంగా కులవృత్తికి దూరమయ్యే పరిస్థితులు ఏర్పడ్డాయి. తరాలు మారడంతో కంసాలి వృత్తి చేసుకుని జీవించేవారు జీవనం దుర్భరంగా మారింది.కడుపులో ఆకలి దహిస్తున్నా ఉదయాన్నే లేచి ముఖం కడుక్కుని ఉన్నంతలో శ్రుభమైన బట్టలు వేసుకుని శుచీశుభ్రం పాటించి ఆభరణాల తయారీకి కూర్చుంటాం. స్వర్ణకారులు దయనీయంగా కనిపిస్తే... ఎక్కడ కస్టమర్లు వస్తువులు చేయించకుండా వాపసు వెలతారనే భయం ఉంటుంది.కనుకనే ఆకలిమంటను కడుపులోనే దాచుకుని ముఖానికి చిరునవ్వు పులుముకుని నవ్వుతూ కనిపిస్తారు మా కంసాలి కులస్తులు. చుసే వాడనుకుంటాడు వీడికేంది బంగారం పని చేస్తడు బాగా పైసలస్తోయి అని,మేం పడుతున్న కష్టాలు పగవాడికి కూడా రాకూడదు... ఇది ఓ కంసాలుల ఆవేదన. ఈ దశ కూడా దాటిన వారు ఆకలిచావులు, ఆత్మహత్యలకు కూడా పాల్పడ్డారు. ★పనిలేకపోవడం ఒక సమస్య అయితే, దొంగ బంగారం కొన్నారంటూ వస్తున్న పోలీసుల వేధింపులు మరీ బాదించాయి. పోలీసుల వేధింపులు తట్టుకోలేక వందల సంఖ్యలో ఆత్మహత్యలకు పాల్పడారు. అయితే ఇప్పుడా సమస్య చాలా వరకు తగ్గింది. బంగారం తాకట్టు పేరుతో ప్రైవేటు ఫైనాన్స్‌ కంపెనీలు రావడం, ఆయా కంపెనీలు గ్రాముకు రూ.2,400 నుంచి రూ.2,500 వరకు నగదు ఇవ్వడంతో ఎక్కువమంది అటువైపు మొగ్గుచూపుతున్నారు. దీనికితోడు వీరు కూడా బాగా తెలిసినవారిదగ్గరే బంగారాన్ని కొంటున్నారు.

★కర్ణుడి చావుకు అనేక కారణాలు... అన్న విధంగా విశ్వబ్రాహ్మణులు కులవృత్తిని కోల్పోవడానికి అనేక కారణాలు కళ్లకు కనిపిస్తున్నాయి. కనుకనే స్వర్ణకారులు,శిల్పి,వడ్రంగి,కంచరి,కమ్మరుల తరువాతి తరాన్ని ఈ వృత్తిలోకి తీసుకురావడానికి సుముఖత వ్యక్తపరచట్లేదు. వీరి పిల్లలుకూడా ఈ వృత్తిలోకి రావడానికి ఇష్టపడట్లేదు.యువ విశ్వబ్రాహ్మణులకు అమ్మాయిని ఇచ్చి వివాహం చేయాలన్నా ముందుకు రాని దుస్తితి.

★వృత్తిని నమ్ముకుని జీవిస్తున్న వారిలో దాదాపు 90%శాతంమంది అట్టడుగు స్థాయిలో జీవిస్తున్నారు భూస్వాముల క్రింద రైతు నలిగినట్టు,ఇతర వర్గస్తులైన పెద్ద పెద్ద బంగారు దుకాణాల యజమానుల క్రింద స్వర్ణకారులు నలిగిపొతున్నారు.దీనికి తోడు ఎవరికివారు తమ స్వంత ప్రయేజనాలకు వివిధ పేర్లతొ స్వంత సంఘాలు ఏర్పరుచుకొని పేదస్వర్ణకారులు,విశ్వబ్రాహ్మణులకు ఎటువంటి రుణాలు మంజూరు కాకుండా విఫలం కావడానికి కారణం అవుతున్నారు. ★తక్షణమే ప్రభుత్వం కండిషన్ లెకుండా బ్యాంకు సబ్సీడి రుణాలిచ్చి కులవ్రుత్తులను ఆదుకోవడానికి స్వర్ణకార వైజ్ఞానిక అభివృద్ధి కార్పొరేషన్‌ ఏర్పాటు చేసి కంసాలి సామాజికవర్గానికి ఉపాధి కల్పించాలి. *ప్రభుత్వం ప్రత్యేకంగా(స్వర్ణకారులు బంగారం,వెండి ఉత్పత్తులకుగాను/ వడ్రంగి ఫర్నిచర్ వస్తువులకు /కంచరి రాగి ఇత్తడి,అల్యుమినియం వంట వస్తువులు/కమ్మరి ఇనుప వస్తువులు,/శిల్పి దేవాలయాలలో విగ్రహాలు)తయారు చేయడానికి,పేద విశ్వబ్రాహ్మణులకు వంద మందికి ఒక సంస్థగా ఇతర రాష్ట్రాలకు ఉత్పత్తి చెసే విధంగా తయారి సంస్థలను ఏర్పాటు చేసి కులవ్రుత్తులను కాపాడి,ఈ సమస్యను పరిష్కరించాలీ. ఒకస్వర్ణకారుడు. శ్రీధర్ పానుగంటి                                         వరంగల్ పట్టణ స్వర్ణకారసంఘ ఉఫాధ్యక్షులు   Sreedherpanuganti (talk) 14:42, 15 December 2016 (UTC)